รัฐบาลไทย-ข่าวทำเนียบรัฐบาล-รมว.พม. ลงพื้นที่ติดตามนโยบายรัฐบาลเพื่อผู้มีรายได้น้อย พร้อมมอบบ้านพอเพียงชนบท และเปิดสถานธนานุเคราะห์ ที่ จ.อุดรธานี
วันศุกร์ที่ 26 มกราคม 2561
รมว.พม. ลงพื้นที่ติดตามนโยบายรัฐบาลเพื่อผู้มีรายได้น้อย พร้อมมอบบ้านพอเพียงชนบท และเปิดสถานธนานุเคราะห์ ที่ จ.อุดรธานี
รมว.พม. ลงพื้นที่ติดตามนโยบายรัฐบาลเพื่อผู้มีรายได้น้อย พร้อมมอบบ้านพอเพียงชนบท และเปิดสถานธนานุเคราะห์ ที่ จ.อุดรธานี
วันนี้ (26 ม.ค. 61) เวลา 10.30 น. กระทรวงการพัฒนาสังคมและความมั่นคงของมนุษย์ (พม.) โดยพลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีเปิดสถานธนานุเคราะห์ (โรงรับจํานําของรัฐ) สาขาที่ 38 แห่งใหม่ ที่อําเภอเมือง จังหวัดอุดรธานี เพื่อขยายการให้บริการตามนโยบายของรัฐบาลในการช่วยเหลือประชาชนผู้มีรายได้น้อยที่ประสบปัญหาเฉพาะหน้าด้านการเงิน สําหรับการดํารงชีพและการประกอบอาชีพ พร้อมลงพื้นที่ติดตามการดําเนินงานตามภารกิจกระทรวง พม. ตามนโยบายของรัฐบาล เพื่อลดความเหลื่อมล้ําทางสังคม และการสร้างโอกาสการเข้าถึงบริการของรัฐ ที่จังหวัดอุดรธานี
รัฐบาลมีความห่วงใยประชาชนทั่วประเทศ โดยเฉพาะการลดความเหลื่อมล้ําของสังคม และการสร้างโอกาสการเข้าถึงบริการของรัฐ ซึ่งสอดคล้องกับการดําเนินภารกิจกระทรวง พม. ด้วยการพัฒนาคุณภาพชีวิตที่ดีของประชาชนกลุ่มเป้าหมายในทุกพื้นที่ ได้แก่ เด็ก เยาวชน สตรี ผู้สูงอายุ คนพิการ และผู้ด้อยโอกาส สําหรับการช่วยเหลือประชาชนผู้มีรายได้น้อยที่ประสบปัญหาเฉพาะหน้าด้านการเงิน สําหรับการดํารงชีพและการประกอบอาชีพ กระทรวง พม. โดยสํานักงานธนานุเคราะห์ (สธค.) ได้จัดตั้ง สถานธนานุเคราะห์ ซึ่งเป็นส่วนหนึ่งในการช่วยเหลือสังคมไทย และอยู่เคียงคู่สังคมไทยมานานกว่า 62 ปี นับเป็นสถาบันการเงินทางเลือกหนึ่ง ที่ทําให้ประชาชนได้มีโอกาสเข้าถึงบริการทางการเงินของภาครัฐ ที่มีการคิดอัตราดอกเบี้ยที่ต่ํา ซึ่งนับว่าเป็นการช่วยเหลือประชาชนอย่างแท้จริง ช่วยลดปัญหาการกู้เงินนอกระบบ ลดความเหลื่อมล้ําพึ่งพาตนเองได้ นํามาสู่การสร้างความมั่นคงในการดํารงชีวิต โดย สธค. พร้อมที่จะพัฒนาบริการให้เป็นเลิศ ทั้งทางด้านการขยายสาขาให้กระจายครอบคลุม ตอบสนองความต้องการของประชาชนผู้ใช้บริการ ได้เข้าถึงบริการของ สธค. ให้ได้มากที่สุด ซึ่งปัจจุบัน สธค. มีสาขาทั้งหมด 37 สาขา และในวันนี้ เป็นการเปิดสถานธนานุเคราะห์ สาขาที่ 38 แห่งใหม่ ที่จังหวัดอุดรธานี ซึ่งเป็นสาขาแรกของภาคตะวันออกเฉียงเหนือ เนื่องด้วยเห็นว่าจังหวัดอุดรธานี เป็นจังหวัดที่มีประชากรหนาแน่น ประชาชนมีความต้องการที่จะเข้าถึงแหล่งเงินทุนของภาครัฐเป็นจํานวนมาก และมีศักยภาพเป็นแหล่งธุรกิจสําคัญ รวมถึงเป็นศูนย์กลางการคมนาคมและการท่องเที่ยวของภาคตะวันออกเฉียงเหนือ จึงได้คัดเลือกพื้นที่อําเภอเมืองอุดรธานี จัดตั้งสถานธนานุเคราะห์โรงรับจํานําของรัฐบาลสาขาที่ 38 ซึ่งคาดว่าในปีแรกจะมีผู้มาใช้บริการเป็นจํานวนไม่น้อยกว่า 6,000 รายตั๋ว คิดเป็นมูลค่ารับจํานําทั้งสิ้นประมาณ 90 ล้านบาท ทั้งนี้ สํานักงานธนานุเคราะห์ (สธค.) มีการคิดอัตราดอกเบี้ยที่ต่ําสุดเพียงร้อยละ 25 สตางค์ต่อเดือน (วงเงินไม่เกิน 5,000 บาท) และลดอัตราดอกเบี้ยพิเศษ ขยายเวลาลดอัตราดอกเบี้ยพิเศษ ตามนโยบาย "9 ของขวัญปีใหม่ ก้าวไปกับ พม.” ซึ่งนับว่าเป็นการช่วยเหลือประชาชนผู้มีรายได้น้อย ขณะนี้มีประชาชนมาใช้บริการดังกล่าวจํานวน 27,008 ราย เป็นเงินจํานวน 382,126,400 บาท โดยเมื่อปรับลดอัตราดอกเบี้ยรับจํานําแล้วสามารถช่วยเหลือแบ่งเบาภาระรายจ่ายเกี่ยวกับดอกเบี้ยให้แก่ประชาชนเป็นเงินประมาณ 1.62 ล้านบาท นอกจากนี้ สธค.ได้มีการปรับภาพลักษณ์ เปลี่ยนรูปแบบการบริการใหม่ให้มีความสะดวกสบายมากขึ้น คล้ายกับสถาบันการเงินต่างๆ ตลอดจนการนําเอาเทคโนโลยีที่ทันสมัยเข้ามาช่วยเพิ่มประสิทธิภาพการให้บริการ และพัฒนามาตรฐานให้ดียิ่งขึ้น
กระทรวง พม. มีความห่วงใยในคุณภาพชีวิตของประชาชนกลุ่มเป้าหมาย ได้แก่ เด็ก เยาวชน สตรี ผู้สูงอายุ คนพิการ และผู้ด้อยโอกาส จึงได้ลงพื้นที่ ณ โรงเรียนผู้สูงอายุนาพู่ อําเภอเพ็ญ จังหวัดอุดรธานี และสถานสงเคราะห์เด็กหญิงอุดรธานี เพื่อพบปะเยี่ยมเยียนและให้กําลังใจประชาชนกลุ่มเป้าหมาย พร้อมทีม One Home จังหวัดอุดรธานี และหน่วยงานในพื้นที่ที่เกี่ยวข้อง โดยได้ให้ความช่วยเหลือในด้านต่างๆ ได้แก่ มอบบ้านพอเพียงชนบท ตามนโยบาย "9 ของขวัญปีใหม่ ก้าวไปกับ พม.” จํานวน 20 ตําบล 119 หลัง พร้อมทั้งมอบงบประมาณโครงการบ้านพอเพียงชนบท ปี 2561 จํานวน 16 ตําบล 150 หลังทั้งนี้ ได้ส่งมอบบ้านไปแล้ว 2,068 หลัง จากเป้าหมาย 2,561 หลัง พร้อมทั้งรับฟังรายงานสถานการณ์ทางสังคมและมอบแนวทางการขับเคลื่อนภารกิจกระทรวง พม. ต่อไป